Nastavlja se redovno održavanje putne infrastrukture: U Kasapovićima asfaltiran put, u Donjoj Gračanici saniran prilaz ambulanti i društvenom domu

U sklopu redovnog održavanja putne infrastrukture na području grada Zenice u Mjesnoj zajednici Donje Babino okončani su radovi asfaltiranja degradiranog betonskog puta.

Riječ je o dionici puta od novoizgrađenog mosta do džamije u naselju Kasapovići.

Sanirana dionica puta duga je 185 metara, dok prosječna širina puta iznosi 3,10 metara.

Vrijednost izvedenih radova je 18.237,02 KM, a finansirani su sredstvima iz Budžeta Grada Zenica.

Osim ovog projekta, u Mjesnoj zajednici Donja Gračanica izvršeni su radovi sanacije i asfaltiranja prilaza amabulanti i društvenom domu.

Prilaz je dug 110 metara i širok 3,5 metara.

Vrijednost ovih radova je 25.653,58 KM.

Za danas je zakazano asfaltiranje betonskog puta kroz selo Jastrebac, MZ Jastrebac te dijela ulice Ibrakovića put u MZ Klopče.

Izvor: zenica.ba